title: Tari Yapong
text: Pola panganggé sané kakenaang olih para pragina pinaka pengembangan saking panganggé tari topéng Betawi. Paindikan punika prasida kacingak saking rupa miwah gelung taler kampuh sané aanggén ring dada, sané kasengguh ”toka-toka”. Tari Yapong maaled saking sasolahan krama Betawi, salanturné kacampuh sareng tari pop, rumasuk unsur tari Sumatera. Krana budaya Betawi dahat kapingaruhin olih budaya Cina, Tari Yapong taler polih unsur seni cina, minakadi ring kain sané kaanggén para pragina polih gegambaran naga sané mawarna bang nyentak sané maciri saking budaya Cina.